**ÅRSPLAN**

**HAMMEREN BARNEHAGE SA
2013-2014**

****

**MYRBEKKEN 2 OG 4**

**4460 MOI**

****

**Tlf. 51 40 39 10**

**Hammeren Barnehages hjemmeside:** [**http://www.hammeren.barnehage.no**](http://www.hammeren.barnehage.no)

 **INNHOLD:**

* **Presentasjon av Hammeren barnehage………….. s 2**
* **Personalet i Hammeren barnehagen……………… s 2**
* **Lov om barnehagen og rammeplanen……………. s 4**
* **Målrettet arbeid…………………………………………… s 4**
* **Barnehagens visjon/verdigrunnlag………………… s 5**
* **Satsingsområder:**
* **Sosial kompetanse…………......................... s 6**
* **Språk & kommunikasjon……..................... s 7**
* **Danning gjennom omsorg, lek og læring………... s 7**
* **Barns medvirkning…………………………................. s 8**
* **Fagområder/progresjonsplan…………………………. s 8**
* **Småbarnsavdelingen:**
* **Hverdagsaktiviteter/dagsrytme…………….. s 9**
* **Stor base:**
* **Dagsrytme/ukeplan………………………………..s 10**
* **Overgang barnehage/skole……………………………..s 11**
* **Pedagogisk arbeid:**
* **Planlegging………………………..…………………. s 11**
* **Dokumentasjon…………..………...…………… ..s 11**
* **Vurdering………………..…………………............s 12**
* **Observasjoner………………………………..........s 12**
* **Sikkerhet………………………………………………………..s 12**
* **Samarbeid:**
* **Foreldresamarbeid………………….…….……….s 14**
* **Samarbeidspartnere…………….………..........s 14**
* **Personalsamarbeid………………….……………………..s 15 PLANLEGGINGSDAGER 2013/2014………………....s 16**
* **Styret/retningslinjer ……………………………………...s 16**
* **Avslutning……………………………………………………...s 17**

**PRESENTASJON AV HAMMEREN BARNEHAGE**

Hammeren barnehage ligger sentralt på Moi i Lund kommune. Barnehagen består av to bygg. Barnehagens første bygg ble åpnet 21.12.2000 og andre bygg ble åpnet 01.01.2010

Hammeren barnehage SA er en privat barnehage, eid av Lund Kommune, Lund Næringsforening og private medlemmer (foreldre). Barnehagen har totalt 36,30 årsverk fordelt på 4 avdelinger, 2 baser, administrasjon og kjøkken.

Byggeteknisk består barnehagen av 6 avdelinger/baser i to bygg.

Gammelt bygg har fire småbarnsavdelinger for alderstrinnet 11 mnd. - 3 år, med 45 hele plasser pr. dag.

Nytt bygg har to baser for alderstrinnet 3 og 6 år, med 90 hele plasser pr. dag.

Byggene har fellesrom, kjøkken i midten og personalfløy.

Barnehagen er åpen for barn i alderen 11 mnd. til 6 år med tilbud om 40 % til 100 % barnehageplass.

Navnene på de ulike avdelingene på småbarnsavdelingene er:

***Fuglereiret, Revehiet, Sneglehuset og Bikuben.***

Navnene på basene er: ***Stabburet og Smia.***

Uteområdet vårt er vi stolte av. Vi har et stort og variert felles uteareal, som gir ungene i alle aldre mange muligheter for fysiske utfordringer og ulik type lek. Uteområdet består av planert plen, kupert område med steiner og trær, felles amfi og grillhytte på toppen med god utsikt over Moi.

Barnehagen har kort avstand til bl.a vannsportsenter, natursti langs vann, skole, bibliotek, museum og kulturområder rundt Lund kirke, ”Haien” og Lundheimsskogen.

**PERSONALET I HAMMEREN BARNEHAGE 2013/2014**

|  |  |  |
| --- | --- | --- |
| **Administrasjon****Kontorene for begge bygg er på Stor base.** | **Stilling** | **Mob.nr.** **til avd.** |
| Grethe Sporkland Arntsen | Styrer 100% | **51 40 39 10** **95 33 50 33** |
| Linda Gursli | Ass.styrer 60% | **95 33 50 44** |
| Anders Hafstad  | Arbeidende styreleder | **48 04 95 28** |
|  **Mailadresser:** | **grethes@lund.kommune.no****linda.gursli@lund.kommune.no****anhafstad@gmail.com** |  |
| **FUGLEREIRET:**  |
| Therese Tonstad Nilsen | Ped.leder 100%  |  |
| Stina Barka | Assistent 100% |  |
|  | Assistent 100% |  |
| **Mailadresse:** | **fuglereiret@lund.kommune.no** | **95 33 50 52** |
| **SNEGLEHUSET:** |
| Hilde Årstad Gursli | Ped. leder 80% |  |
| Jorun Solli  | Barnepleier 100% |  |
| Katrine Saltnes | Assistent 60% |  |
| Anne Mikkelsen  | Assistent 80% |  |
| Ann Irene Hamre | Assistent 80% |  |
| **Mailadresse - mobilnr:** | **sneglehuset@lund.kommune.no** | **95 33 49 60** |
| **REVEHIET:**  |
| Oddveig Flikka  | Ped.leder 60% |  |
| Evy Alice Moi | Konstituert ped.leder 100% |  |
| Gunn Therese Osen | Assistent 60% |  |
| Sonja Hamre | Barne og ungd.arbeider 60% |  |
| Aud Marit Gursli | Assistent 80 % |  |
| Heidi Hamre | Assistent 40% |  |
| **Mailadresse – mobilnr:** | r**evehiet@lund.kommune.no**  | **95 33 50 08** |

**BIKUBEN:**

|  |  |  |
| --- | --- | --- |
| Katrine Kjørmo Omdal | Ped.leder 100% |  |
| Marianne Skåland | Barne ung. Arbeider 60% |  |
| Marianne Åvedal | Ped.leder 60% |  |
| Solfrid Mikkelsen | Barne og ungd.arbeider 60% |  |
| Oddrun Edvardsen | Assistent 100% |  |
| Stine Nesset | Lærling  |  |
| **Mailadresse- mobilnr:** | **bikuben@lund.kommune.no** | **95 33 50 22** |
| **STABBURET:** |
| Lene Rørvik | Ped.leder 80% |  |
| Anne Lene Frestad | Ped.leder 100% |  |
| Mariann Hamre | Konstituert ped.leder 100% |  |
| Cecilie Dahl | Barne og ungd.arbeider 100% |  |
| Elin Osen | Assistent 60% |  |
| Gro Olsen | Assistent 80% |  |
| Lisbeth Mikkelsen | Assisten 100% |  |
| Linda H Birkeland | Assistent 80% |  |
| Berit Kjellesvik | Barne og ungd.arbeider 100% |  |
| Inger Helene Hafstad  | Assistent 100% |  |
| **Mailadresse – mobilnr:** | **stabburet2@lund.kommune.no** | **47 45 75 98** |

|  |  |  |
| --- | --- | --- |
| **SMIA** |  |  |
| Eli Kvinen Vestbøstad | Ped.leder 100% |  |
| Åse Kvinen Røiland  | Ped.leder 60% |  |
| Hilde Kjørberg Liland | Ped.leder 100% |  |
| Hilde K K Østrem | Konst. Ped.leder 40% |  |
| Hanne Marie Tesdal | Barne og ungd.arbeider 100% |  |
| Rønnaug Solbjørg | Assistent 100% |  |
| Inger Toften  | Assistent 100 % |  |
| Radmila Knezevic  | Assistent 100% |  |
| Charlott Hamre | Assistent 100% |  |
| Steffan Moi | Assistent 100% |  |
| **Mailadresse – mobilnr:** | **smia1@lund.kommune.no** | **90 12 46 86** |

**Kjøkkenassistent: Spesialpedagog: Vaktmester:**

Hanne R. Skåland Camilla Nilsen Allestad Magne Øglend

Elsa Bergsaker Fåland Ella Hamre

**INNHOLDET I HAMMEREN BARNEHAGES ÅRSPLAN TAR UTGANGSPUNKT I FØLGENDE LOVER OG STYRINGSVERKTØY:**

**LOV OM BARNEHAGER**

<http://www.lovdata.no/all/nl-20050617-064.html>

All barnehagevirksomhet er underlagt ”**Lov om barnehager”** av 17.juni 2005 nr 64. I den er det overordnede bestemmelser for vår barnehages formål og innhold.

Ny formålsparagraf – tredde i kraft 01.08.10 – og inneholdt et felles verdigrunnlag for alle barnehager. Det lyder slik:

*”Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristent og humanistisk arv og tradisjon, slik som respekt for menneskeverdet og naturen, åndsfrihet, nestekjærlighet, tilgivelse, likeverd og solidaritet, verdier som kommer til utrykk i ulike religioner og livssyn og som er forankret i menneskerettighetene.*

Barnehageloven § 1- 01.08.10.

**RAMMEPLANEN av 01.08.06**

<http://www.lovdata.no/cgi-wift/ldles?ltdoc=/for/ff-20110110-0051.html>

*”Målet med rammeplanen er å gi styrer, pedagogiske ledere og det øvrige personalet en forpliktende ramme for planlegging, gjennomføring og vurdering av barnehagens virksomhet. Rammeplanen gir også informasjon til foreldrene og tilsynsmyndigheten.”*

Rammeplanen sier at barnehagens innhold skal bygge på et helhetlig læringssyn hvor oppdragelse, omsorg, lek, læring og danning er sentrale deler. I tillegg er sosial og språklig kompetanse, samt sju fagområder, viktige deler av barnehagens læringsmiljø.

Planen fremhever betydningen av de voksnes holdninger, kunnskaper og ferdigheter til å møte, forstå og oppdra barn til aktiv deltakelse i et demokratisk samfunn.

Den enkelte barnehages arbeid skal nedfelles i en årsplan, som fastsettes av barnehagens samarbeidsutvalg.

**MÅLRETTET ARBEID I HAMMEREN BARNEHAGE**

**Vi ønsker at barna skal:**

* Utvikle trygghet og selvstendighet. Styrke sitt selvbilde gjennom tilbakemeldinger og omsorg
* Danne vennskap og ivareta vennskap
* Få en tidlig og god språkutvikling.
* Samhandle positivt med andre i ulike situasjoner
* Ta hensyn til hverandre og utvikle empati
* Få en positiv selvoppfatning gjennom kroppslig mestring

**De voksne skal:**

* Legge til rette for at barna får utvikle seg, at de skal utvikle en god selvfølelse og bli selvstendige individer. Hver og en skal bli møtt med respekt på tross av ulikheter.
* Skape et miljø der barna opplever glede og spenning ved å lære og tilegne seg nye ting
* Gjøre Hammeren barnehage til en inkluderende barnehage der alle blir sett og verdsatt for den de er
* Skape trygge rammer slik at barna kan få leke, utforske og utfolde seg.
* Gi barna gode opplevelse, og mulighet til mestring
* Legge til rette for et godt samarbeid med barnas hjem.
* Være gode forbilder i alle deler av arbeidet vårt med barna

**HAMMEREN BARNEHAGES VERDITRE**

Vi har valgt å bruke treet som et symbol for å synliggjøre våre verdier og vårt pedagogiske arbeid. Treet symboliserer forankring og stabilitet sammen med endring og fornyelse. Disse fire begrepene er sentrale i arbeidet med å kvalitetsutvikle vår barnehage. Treet er i konstant utvikling. Kanskje er bladene litt mindre friske og fargerike et år, men neste år står treet der i all sin prakt.

Treet skal gi oss et bilde på hvordan alt henger sammen og påvirker hverandre.

**Forklaring til verditre:**

**Røttene, gresset, blomstene** rundt treet er med på å gi næring slik at treet vokser seg sunt. Her er foreldrene, barna og personalet plassert. Det er disse sine forutsetninger, behov og ønsker som ligger til grunn for vår virksomhet. Sammen kan vi arbeide for å skape en god hverdag.

**Stammen** viser hva vi legger stor vekt på og mener er viktig. Arbeidet med sosial kompetanse og ”språk og kommunikasjon”. Dette er mer beskrevet under satsningsområdene på de neste sidene. Arbeid med sosial kompetanse og språk og kommunikasjon blir i rammeplanen kalt for basiskompetanse.

**Grenene** er uløselig knyttet til hverandre. Hver gren illustrerer et fagområde. Arbeidet med fagene er knyttet til arbeidet med basiskompetanse, som igjen er knyttet til aktørene.

**Bladene** illustrerer arbeidsmåter som lek, glede, humor, verdier og holdninger – for å nevne noen. Når vi føler at vi ikke lykkes godt nok, er det som regel arbeidsmetoder som må endres. På samme måte som treet fornyer seg ved å kaste bladene, kan vi forkaste arbeidsmetoder som viser seg å fungere lite hensiktsmessig.

På himmelen skinner **sola** som uttrykk for barnehagens identitet, barnehagens visjon, vår målsetting.

![C:\Documents and Settings\lindag\Lokale innstillinger\Temporary Internet Files\Content.IE5\7XRLH3BT\MC900432589[1].png]()Når sola går ned er det tid for ettertanke og refleksjon. Dette illustreres gjennom **himmelen, månen og stjernene** (refleksjon, evaluering og ettertanke)

![C:\Documents and Settings\lindag\Lokale innstillinger\Temporary Internet Files\Content.IE5\FAAPIADD\MC900389356[1].wmf]()

 **REFLEKSJON**

**SAMMEN OM**

**EVALUERING Å SKAPE GODE MINNER**

**![C:\Documents and Settings\lindag\Lokale innstillinger\Temporary Internet Files\Content.IE5\PTOH9YOH\MC900437457[1].wmf]()**

**ETTERTANKE**

 **Positivitet**

 **Likeverd**

 **Lek Respekt**

 **Omsorg**

 **Glede Tilstedeværelse**

**Trivsel Humor Ærlighet Holdninger**

 **Empati**

 **Vennskap**

 **Verdier Tillit Inkluderende Romslighet**

 **Trygghet Mestring**

 **Toleranse Anerkjennelse**

**SATSINGSOMRÅDENE VÅRE**

##

## 1. SOSIAL KOMPETANSE

*Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap. (*barnehageloven § 2 Barnehagens innhold)

**HVA:** Sosial kompetanse handler om å lykkes i å omgås andre, både voksne og barn, om å være integrert i et positivt sosialt felleskap. Dette inkluderer både muntlig tale og kroppsspråk, fra deltakelse i samtaler på pågående temaer, til å tolke kroppsspråk og å bruke ansiktsuttrykk og bevegelser.

**MÅL:**

Vi ønsker å lære barna gode sosiale ferdigheter i vanlige her-og-nå situasjoner som kan oppstå i barnas hverdag. Eksempler på dette kan være ferdigheter som å vise omtenksomhet, gjenkjenne når andre blir glade, lei seg, sinte eller redde. Andre ferdigheter kan være å lære seg å bli enige ved konflikter, takle egen aggresjon, inkludere andre i leken, lytte, gi utrykk for egne meninger og eventuelt misnøye på en passende måte.

**HVORFOR:**

Et barn med gode sosiale ferdigheter vil kunne takle de forskjellige situasjonene det kommer oppi i barnehagen/hjemme på en tilfredsstillende måte. Barn med gode sosiale ferdigheter vil oppleve mye positivt samspill, få positive tilbakemeldinger og med det øke barnets selvfølelse og selvbilde.

**HVORDAN:**

Sosial kompetanse skal være et gjennomgående tema hele året, og vises ved at vi har 1-2 samlinger hver uke med hovedfokus på dette. I tillegg jobber vi parallelt med personalutvikling på det samme området. På den måten vil vi voksne være gode forbilder, og vil ha god kompetanse til å gripe tak i flere av hverdagshendelsene som oppstår, og takle de riktig.

Til samlingene våre har vi 2 gode pedagogiske verktøy som vi bruker.

**1 ”VENNEKORT”**

- Brukes mest med de minste barna.

”Vennekort” er store kort i A3-format, med fargerike og uttrykksfulle bilder av Pinnsvin og Kanin i situasjoner barna lett kjenner seg igjen. Kortene tar opp temaer som å samarbeide, dele, snakke sammen, vente på tur, vise følelser osv. På baksiden av hvert kort er det forslag til ulike aktiviteter med utgangspunkt i bildet. Leker, sanger, formingsaktiviteter, rim og regler, rollespill m.m. Vi velger den aktiviteten som passer den enkelte barnegruppe best. Kortene brukes som utgangspunkt for samtale om det aktuelle bildet, og vi bruker de i temaarbeid eller i forbindelse med en situasjon som har oppstått. Vennekortene brukes for å forebygge konflikter, og for å gi barna en enkel modell til konfliktløsning.

**2 ”STEG FOR STEG”**

**Det andre pedagogiske verktøyet vi bruker under sosial kompetanse er ”Steg for Steg”.**

Med ”Steg for Steg” er innlæringen av sosiale ferdigheter satt i et system som gir en enkel ”oppskrift” og ramme for samlinger med barnegruppen. Grunnoppbyggingen av ”Steg for Steg” er lik ”Vennekortene”, med det at det følger med store plansjer, forslag til samtaler, aktiviteter, sanger osv. I ”Steg for Steg” følger det i tillegg med to flotte hånddukker av en vilter hund og en rolig snegle som ungene møter i forskjellige dukketeater. Egne sanger på CD følger også med.

Gjennom ”Steg for Steg” trenes det på
- empati: forstå hva en selv og andre føler, sette seg i andres sted og ha medfølelse med andre.
- mestring av sinne: gjenkjenne hvordan sinne føles, legge merke til hva som gjør en sint og anvende teknikker for å roe seg ned. Steg for Steg tar ikke sikte på å undertrykke sinne. I noen situasjoner er det likevel behov for å bli i stand til å avlede seg selv og mestre frustrasjon.
- problemløsning: å stoppe opp, tenke seg om og velge en løsning etter først å ha konkretisert problemet og diskutert hvilke løsninger som finnes.

**2. SPRÅK & KOMMUNIKASJON**

Rammeplanen slår fast at småbarnsalderen er den grunnleggende perioden for utvikling av språk. Sam­handling gjennom kroppsspråk og lek med lyder er en vesentlig del av det lille barnets måte å nærme seg andre mennesker på.

*”Barnehagen må sørge for at alle barn får varierte og positive erfaringer med å bruke språket som kommunikasjonsmiddel, som redskap for tenkning og som uttrykk for egne tanker og følelser” (Rammeplanen)*

Hammeren barnehage legger stor vekt på å skape et variert og utviklende språkmiljø. Dette gjør vi bla gjennom samtale med ungene i samlingene. Ungene opplever og erfarer språk gjennom lek og andre aktiviteter. Her kommer måltidet inn som en viktig arena. Ungene må lære navn på forskjellige matvarer, og vi skal være høflige rundt bordet/be fint om noen kan sende det som vi trenger. Ved bordet bruker vi språket på en ny måte.

**SNAKKEPAKKEN**

**”Snakkepakken”** er et pedagogisk verktøy som fokuserer på barns språklige utvikling. Grunntanken ligger i at barna skal erfare at ulike begreper blir konkretisert, gjennom ulike aktiviteter, forming, sang, lek osv. Hver måned har sitt tema, og sine nøkkelord som barna skal få erfaring med/lære/forstå meningen i.

Hos barn kommer språkforståelsen før de klarer å uttale ordet riktig.

Når det gjelder bruk av snakkepakken er det viktig for oss å legge til rette for læring, bruke tid og ikke gå for fort fram. Det er viktig å bruke bilder/ gjenstander/ og konkretisere for de minste, slik at de opplever å få flere ”knagger å henge ord og begreper på”. Vi har ikke som mål at de aller minste barna skal kunne uttale alle nøkkelordene, men heller at de skal erfare og oppleve konkreter sammen med begrepet og dermed utvikle deres språkforståelse.

Vi ønsker også at språklig tilegnelse skal foregå i alle de situasjoner som oppstår i løpet av dagen, hverdagssituasjoner, og ”her og nå” situasjoner.

Allerede før barnet blir født reagerer det på rytme og tonefall. Når barnet etter hvert synger, hopper og klapper, henger alle lyder og bevegelser organisk sammen, som en sammenhengende helhet. Det er viktig for oss å stimulere og ta vare på dette hos barna, noe som snakkepakken også legger opp til.

# **DANNING GJENNOM OMSORG, LEK OG LÆRING**

*”Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til utrykk i ulike religioner og livssyn og som er forankret i menneskerettighetene.*

(Barnehageloven § 1 formål, 1.ledd)

I Rammeplanen for barnehagens innhold og oppgaver finner man et helt kapittel som omhandler ”omsorg, lek og læring” – og det er ikke uten grunn. Dette er tre av de viktigste grunnsteinene, som utgjør innholdet i barnehagehverdagen.

***Omsorg og oppdragelse*** har en naturlig plass i den norske barnehagen. ”*Omsorg, oppdragelse og læring i barnehagen skal fremme menneskelig likeverd, likestilling, åndsfrihet, toleranse, helse og forståelsen for en bærekraftig utvikling”*(Rammeplanen).

Hammeren barnehage ønsker at alle barn skal bli møtt med omsorg og forståelse. Man skal se hvert enkelt barn for den det er. Alle barn skal oppleve at ”Du er du, og du duger”. Man skal bli møtt med anerkjennelse og føle at ”noen bryr seg om meg, og om hvordan jeg har det ”. Vi ønsker at barn og voksne skal ha det bra sammen. For å få til dette må trygghet ligge i bunnen. Vi ønsker at alle skal bli sett – både barn og voksne.

Samtidig tilhører alle barna også et større fellesskap. For å kunne kommunisere på en bra måte er det viktig at hvert enkelt barn har noen sosiale verktøy de kan bruke, og at de har muligheten til å utvikle en god sosial kompetanse, i møte med andre barn og voksne i barnehagen. Særlig i forhold til lek er dette viktig. Det er jo nettopp gjennom leken at barn gjør seg kjent, lærer og utvikler seg, og skaffer seg venner. Alle barn trenger venner, og for å få det må barna vite litt om hvordan man oppfører seg i samspill med andre.

***Leken*** er noe av det mest fremtredende i et barns liv. Leken har egenverd. Den er en viktig del av barnekulturen. Det er gjennom lek at barn har muligheten til å tilegne seg grunnleggende livskunnskap. Barna lærer og utvikler seg gjennom lek – og tilegner seg nyttig kunnskap om seg selv, om andre, og om samfunnet ellers. De kan også bruke leken til å bearbeide både gode og vonde opplevelser. Dette legger igjen grunnlaget for en livslang læringsprosess.

Hammeren barnehage ønsker å legge til rette for god lek – fordi mye av ”den gode” læringen skjer gjennom leken.

**BARNS MEDVIRKNING**

*”Barn i barnehagen har rett til å gi uttrykk for sitt syn på barnehagens daglige virksomhet. Barn skal jevnlig få mulighet til aktiv deltakelse i planlegging og vurdering av barnehagens virksomhet*

*Barnets synspunkter skal tillegges vekt i samsvar med dets alder og modenhet.”* (Rammeplanen)

**Medvirkning via kommunikasjon barn/voksen**

For at barn skal være medvirkende/bidragsytere i praksis, kreves det voksne som lytter og forstår barna. De voksne er lydhøre for barnas utrykk, og imøtekommer barna på det som er viktig og interessant for dem. F.eks.

vil den voksne måtte stoppe opp underveis og invitere barna til å komme med innspill, som skal være med på å veilede de voksne i retning av hva barna ønsker. Det er ikke alltid at den voksne får direkte muntlige innspill fra barna, derfor skal personalet være observant og iaktta barns kroppsspråk. Det sier oss f.eks. noe dersom et barn sitter tilbaketrukket i et hjørne med et trist uttrykk.

**Medvirkning via inkludering**

Barna vil i løpet av barnehagedagen oppleve å bli inkludert i tilrettelegging og organisering av blant annet hverdagslige sysler. De er med som bidragsytere. Det kan f.eks være å bidra ved å dekke på til måltid, pakke tursekk, gjøre klar til samlingsstund, bursdag osv.

**Medvirkning via valg**

I barnehagen legger vi opp til at barna skal få mulighet til å foreta valg.

I samlingsstunden er barna delaktige og foretar en rekke valg i forhold til innholdet. Sanger, rim, bøker, leker m.m. Når barna får mulighet til å velge, vil deres valg påvirke hvordan dagen fortoner seg.

**FAGOMRÅDENE**

Rammeplanen sier: Barnehagen skal gi barn grunnleggende kunnskap på sentrale og aktuelle områder. Barnehagen skal støtte barns nysgjerrighet, kreativitet, vitebegjær og utfordringer med utgangspunkt i barnets interesser, kunnskaper og ferdigheter.

Barnehagen er overført til Kunnskapsdepartementet. Det vil si at barna starter sitt livslange utdanningsløp i barnehagen, og vi er en del av utdanningssystemet. Det skal være en sammenheng mellom barnehagen og skolens læreplaner.

Rammeplanen har sju fagområder som vi skal ha fokus på i barnehagehverdagen, disse fagområdene er fag og tema som barna vil møte igjen i skolen.

1. Kommunikasjon, språk og tekst

2. Kropp, bevegelse og helse

3. Kunst, kultur og kreativitet

4. Natur, miljø og teknikk

5. Etikk, religion og filosofi

6. Nærmiljø og samfunn

7. Antall, rom og form

I vår barnehage vil fagområdene sjelden opptre isolert, flere av områdene vil være representert i prosjekt, tema, turer, tradisjoner, og ellers i det daglige livet i barnehagen.

**PROGRESJONSPLAN (se eget hefte)**

Progresjonsplan er en oversikt over de ulike utviklingsmålene barnehagen ønsker at barna, innenfor de ulike aldersgruppene, skal strekke seg mot.

Barn i ulike alder har ulike behov og ferdigheter.

Progresjonsmålene er utarbeidet gjennom fagområdene fra rammeplanen for barnehager.

Tabellen skal følges på den enkelte avdeling/base og være en rettesnor i det daglige arbeidet i Hammeren barnehage.

**SMÅBARNSAVDELING:**

Småbarnsavdelingen har 45 hele plasserer, og er delt inn i 4 avdelinger, Fuglereiret, Sneglehuset, Bikuben og Revehiet.

**Hverdagsaktiviteter:**

På 0-3 års avdelingene går mye av dagene med til faste rutiner rundt de daglige hverdagsaktivitetene. Omsorg skal prege alle disse situasjonene, og komme til utrykk både når barna leker, blir stelt, under måltidet og i påkledninga. Vi mener at gode og faste rutiner, og omsorgsfulle voksne som ser det enkelte barn, fremmer oppdragelse, helse og trygghet. Det er en viktig forutsetning for barns læring og utvikling at barna er mette, har tørr bleie og er uthvilte.

**Dagsrytmen på småbarnsavdelingene.**

**06.30** **Barnehagen åpner**

 Vi har 1 tidligvakt på hver avdeling. Så langt det er mulig vil vi møte det enkelte barn i garderoben når det kommer om morgenen. I tiden fram til frokost er det frilek på mellomrommet eller på avdelingene.

**07.30 Frokost**

Frokosten spiser vi på mellomrommet felles med de andre avdelingene. Barna har med niste. Barnehagen holder melk og vann.

**08.30**

Vi rydder vekk frokosten og går inn på avdelingene. Barna som leveres etter kl 08.30 må ha spist frokost hjemme.

**09.00** **Aktivitetene / samling.**

De ulike aktivitetene er forskjellige fra dag til dag.

**Frilek ute/ inne.**

I frilek perioden velger barna selv hva de vil gjøre. Mye av leken på småbarnsavdelingen er preget av grovmotorisk aktivitet. Det er derfor viktig å ha god tumleplass. De voksne sitter mye på gulvet sammen med barna. Mange av de minste barna sover i den ”ordinære utetiden, dvs mellom kl 11 og 13”. Derfor velger vi ofte å leke ute på formiddagene.

**Bleieskift**.

Barna skal få tørre bleier slik at de er klare til å sove godt etter lunsj. Ved bleieskift og stell er det god anledning til å gi det enkelte barn positiv og konsentrert oppmerksomhet.

**10.30** **Smørelunsj,**

En dag i uken er det varm rett.

Barna vasker hendene på badet før lunsj. Når alle har satt seg, synger vi et bordvers. Vi prøver å skape en god stemning rund bordet. Vi bruker god tid og prøver å få til et rolig måltid, slik at alle får spist seg gode og mette.

Gradvis oppfordrer vi barna til å spise selv, peke på, eller si hvilket pålegg de vil ha. De eldste barna prøver også å smøre litt selv. Etter måltidet setter de barna som har lært å gå, tallerkenen og koppen på tralla.

**Bleieskift**

**14.00** **Brød/knekkebrød og fruktmåltid**.

Dette er et mindre måltid hvor barna spiser oppskjært frukt og knekkebrød. Vi har de samme rutinene under dette måltidet som under lunsjmåltidet.

**Frilek.**

På slutten av dagen er det få voksne igjen på avdelingene. Alle småbarnsavdelingene er da felles, og vi er enten på fellesrommet eller ute. Vi ønsker å gi hvert barn en god avskjed, der vi forteller litt om dagen som har gått, og vinker adjø.

**16.30 Barnehagen stenger.**

**STOR BASE:**

**Oppe på ”Stor base” er vi delt inn i to baser,** Stabburet og Smia, med ca.45 barn på hver side. Innenfor disse basene er barna delt inn i mindre fargegrupper. Disse gruppene er aldersbestemte.

Lilla gruppe er 3/5 åringene, mens grønn gruppe er 5/6 åringene. Det er faste voksne på hver fargegruppe.(se oversikt over personalet i begynnelsen av årsplanen) Store deler av dagene er barna felles og kan leke på tvers av både base og fargegruppe, men ved samlinger, måltider og ved enkelte aktiviteter, er de gruppevis.

**Smia og Stabburet har hver sin inngang**, garderobe og basis rom hvor ungene ”hører til”. Men vi har felles lekeareal og fellesrom. Slik har vi frigjort mye areal til lek og aktiviteter. Sammen med en voksen kan de barna som f. eks. ønsker å drive med formingsaktiviteter, gå inn på formingsrommet der alt formingsmateriell er plassert. Vil ungene leke med legoklosser, går de til rommet der alle klossene er samlet. Ønsker de å spille dataspill, går de på barnas datarom osv. Barna har stor frihet til å velge hvem de vil være med, hvor de vil være og hva de vil gjøre. De kjenner og er trygge på alle barn og voksne, og har lik tilgang på leker, utstyr og ressurser.

Vi voksne har ansvar for alle barn i hele Hammeren barnehage. Dette er svært viktig for oss i personalet. Det skaper trygghet hos ungene og samhold. Etter hvert blir også ungene kjent med flere voksne, på tvers av basene og avdelingene.

**Dagsrytme:**

Kl.06.30 Barnehagen åpner

Kl.07.30 – 8.30 Frokost

Kl.09.00 Førskoletrening (grønn gruppe)

Kl.09.00 Aktivitetene begynner (tur, lekegrupper)

Kl.10.00 Samling i fargegruppene

Kl.10.15 Kjøkkenhjelperne går på kjøkkenet (5 åringen)

Kl.10.30 Lunsj

Kl.11.15 Utelek

Kl.13.00 Kjøkkenhjelpen skjærer frukt

Kl.13.30 Fruktmåltid/knekkebrød

 Frilek

Kl.15.00 Lukker vi basene. Da kan ikke barna leke på hverandres

 baser

Kl.16.30 Barnehagen stenger

**TUR:**

Vi ønsker at alle barn skal ha muligheten til å tilegne seg grunnleggende motoriske ferdigheter, kroppsbeherskelse, fysiske egenskaper, vaner og innsikt i hvordan man kan ivareta helse og livskvalitet. (Rammeplanen: 2006). Vi vil at barna skal få en positiv selvopppfattelse gjennom kroppslig mestring, og at de skal få skaffe seg gode erfaringer, med varierte og allsidige bevegelser og utfordringer.

Hos oss ønsker vi at barna skal utvikle et godt forhold til naturen, og at de skal lære seg å ta vare på den og bli bevisste på hvordan. Vi ønsker at de skal tilegne seg kunnskap om naturen, og om det som rører seg av innsekter, dyr og blomster og trær med mer.

Gruppene har sin faste turdag, og vi prøver å komme oss ut på tur en gang i uken. Da utforsker vi nærmiljøet her på Moi, og vi drar gjerne opp i ”trollskogen”. Dette er et trygt og tilrettelagt område oppe ved Lundheim Folkehøyskole. Når vi drar på tur går vi som regel av sted i ca. 09.30 tiden, slik at vi har god tid. Vi tar ofte med oss mat og drikke, og spiser ute.

**LEKEGRUPPER:**

*”Barnehagen skal gi barn grunnleggende kunnskap på sentrale og aktuelle områder. Barnehagen skal støtte barns nysgjerrighet, kreativitet og vitebegjær, og gi utfordringer med utganspunkt i barnets interesser, kunnskaper og ferdigheter.* (Barnehageloven §2, Barnehagens innhold). Alle barn skal og må få oppleve mestring.

Barn skal ha muligheten til å være med på å forme sin egen hverdag, på en hensiktsfull måte. Vi har lekegruppper, hvor barna får lov til og selv å bestemme hvilke aktiviteter de ønsker å delta på. Gjennom lekegrupper håper vi også på å løfte barns kompetanse, og legge opp til at de kan tilegne seg ny kunnskap.

**OVERGANG BARNEHAGE/ SKOLE**

Lund kommune har egen plan for overgang barnehage -skole(2009-2012). Denne planen er et forpliktende dokument for både barnehagene og skolene.

Barnehagen skal, i samarbeid med skolen, legge til rette for barns overgang fra barnehage til første klasse og eventuelt skolefritidsordning. Barnehagen og skolen er begge institusjoner for omsorg, lek og læring. ( Rammeplanen:53)

De viktigste punktene i planen er:

* Skoleforberedende aktiviteter(førskoletrening)
* Innskriving på skolen i januar og foreldremøte
* Førskoledagene i mai / fadderordningen på skolen
* Planleggingsmøte mellom barnehagen og skolen i mai/juni. Da utveksler vi erfaringer og diskuterer nye utfordringer.

Førskolegruppa vil besøke Nygård skole i løpet av barnehageåret. Førskolebarna våre blir dermed godt kjent på skolens område både ute og inne.

**Førskoletrening**

I Hammeren barnehage har alle førskolebarna en fast økt i uka i grupper. Dette er en økt på 30-45 min.

Vi ønsker at ungene skal øve på å:

- rekke opp handa dersom du vil spørre om noe eller svare på spørsmål
- ta hensyn og hjelpe hverandre
- konsentrere seg om en oppgave i minst 10 min.
- ta imot beskjeder
- avslutte en oppgave
- holde orden på tingene sine

Innhold

* Blyantgrepet og klippe med saks
* Regnefortellinger, skrive tallene fra 1-6, pluss, minus og deling
* Skrive navnet sitt, rim og regler

**PLANLEGGING, DOKUMENTASJON OG VURDERING**

**PLANLEGGING**

*”God planlegging kan bidra til en gjennomtenkt og hensiktsmessig bruk av barnehagens menneskelige og materielle ressurser, samt nærmiljø og naturområder. Planlegging av barnehagens fysiske utforming, organisering, innhold og prosesser må gjøres med utgangspunkt i barnehagenes overordna mål, som er gitt i barnehageloven og utdypet i rammeplanen. Planleggingen må baseres på kunnskap om barnas utvikling og læring individuelt og i gruppe, observasjon, dokumentasjon, refleksjon og systematisk vurdering og samtaler med barn og foreldre”* (Kunnskapsdepartementet: Rammeplanen 2011 s 53).

Som utgangspunkt for all planlegging, ligger innspill fra foreldre, barn og personalet, samt rammeplanen for barnehager, vedtektene for barnehagen og barnehageloven. Barnehagen utarbeider en årsplan, progresjonsplan, halvårsplan og månedsplaner. Det er styrer sammen med pedagogiske ledere som står ansvarlig for at planene utarbeides og innholdet i dem, men hele personalgruppen er inkludert i planleggingsarbeidet i barnehagen.

**DOKUMENTASJON**

*”Barnehagens dokumentasjon kan gi foreldrene, lokalmiljøet og kommunen som barnehageformyndighet informasjon om hva barn opplever, lærer og gjør i barnehagen.(Rammeplanen)*

Formålet vårt med dokumentasjon, er å synliggjøre arbeidet i barnehagen, samt vise til at personalet ”drar” i samme retning.

- Hjemmesiden

- vi skriver daglig rapport i garderoben om det som har skjedd i løpet av barnehagedagen

-daglige samtaler med foreldre i hente- og bringe situasjonen

-månedsbrev og månedsplaner

-digitale fotoramme

- mestringsperm; skriver ned gullkorn, opplevelser, bilder og egen mestring gjennom årene i barnehagen.

- observasjonsskjema (”ALLE MED”) på alle barna i forbindelse med foreldresamtaler. (disse lagres i mappe i arkiv på kontoret)….

**VURDERING**

*”Barnegruppen og det enkelte barns trivsel og utvikling skal observeres og vurderes fortløpende. Oppmerksomheten må både rettes mot samspillet barna imellom, mellom barn og personalet og mellom barnehagens ansatte. Barnehagens arbeid skal vurderes, det vil si beskrives, analyseres og fortolkes i forhold til kriterier gitt i barnehageloven, rammeplanen og eventuelle lokale retningslinjer og planer:”*(Rammeplanen)

Formålet med vurderingsarbeid, er å kvalitetssikre det arbeidet vi gjør i barnehagen. Vi griper tak i det som har skjedd, og sier noe om hvordan ting fungerte eller ikke fungerte. Videre i arbeidet vårt vil dette være en stor betydning, det som ikke fungerte tidligere vil vi justere for å oppnå et bedre resultat.

**Hva vi vurderer**: årsplan, mnd plan, felles arrangement m/barn og foreldre, arbeid med enkelt barn, barnegruppa, personalet, det organisatoriske i barnehagen.

Dette gjøres på planleggingsdager, personalmøter (kveldstid), pedagogisk leder møter, gruppemøter, avdelingsmøter osv

**Brukerundersøkelse:**

I januar hvert år vil vi ha en spørreundersøkelse blant dere foreldre/foresatte for å finne ut om dere er tilfreds med det tilbudet dere får. Ut fra den undersøkelse kan vi jobben videre for stadig å bli bedre.

**OBSERVASJONER**

**ALLE MED**

Dette er et observasjonsskjema som går på den helhetlige utviklingen av barnet. Vi bruker skjemaet på alle barna i barnehagen, i forbindelse med foreldresamtaler. (observasjon av: lek, trivsel, hverdagsaktiviteter, sansing/motorikk, språk og sosio/emosjonell)

**TRAS:** (tidlig registrering av språkutvikling)

Skjema for observasjon av språkutvikling hos barn. (observasjon av samspill, kommunikasjon, oppmerksomhet, språkforståelse, språkligbevissthet, uttale, ordprod, setningprod.)

**SIKKERHET**

**Taushetsplikt**

Når en jobber med mennesker er taushetsplikt et viktig personvern. Jmf fvl. §13. Alle som jobber i barnehagen må skrive under taushetserklæring.

**Politiattest**

Alle som arbeider i barnehagen må framlegge politiattest. Attesten skal vise at vedkommende ikke er siktet, tiltalt eller dømt for seksuelle overgrep mot barn.

**Registrering av barn**

Hver morgen når barna blir levert i barnehagen registrer vi dette i avdelingsboken/krysselister, med en strek ved barnets navn. Når barnet blir hentet setter vi kryss. Det går mange barn i barnehagen. Det er viktig å ha oppdatert liste, slik at vi har kontroll over hvor mange barn vi til en hver tid har. VIKTIG: Når dere henter/bringer barnet må dere gi beskjed til en av personalet og gi beskjed hvis andre en foresatte skal hente.

**Ute/tur**

I uteleken blir alle registrert ved jevne mellomrom. Alle barna har refleksvest på når vi går på tur. Når vi går på tur har vi med navneliste, hver voksen har ansvar for en liten gruppe med barn. Under turen blir barna jevnlig registrert i skjema. Vi har alltid med førstehjelputstyr og mobil på tur.

**Sikkerhet i bil**

Dersom barna kjører i personalets biler, skal de sitte forsvarlig sikret.

**Førstehjelp og brannvern**

Alle som jobber i barnehagen har førstehjelpskurs annen hvert år. Førstehjelpsutstyr ligger lett tilgjengelig på hver base og fellesrom på småbarn. På tur tas det med en mindre utgave av førstehjelpsmappe.

De som følger barn i basseng må tar livredningskurs.

Brannvern: barnehagen har jevnlig gjennomgang av interne brannvernsrutiner. Barnehagen har min. to brannøvelser i året.

I forbindelse med brannvern har vi et opplegg som heter ”Eldar og Vanja”, to hånddukker som snakker om forskjellige typer oppstart på brann og hva som er viktig å gjøre.

**Barneforsikring**

Alle barna i barnehagen er ulykkesforsikret for den tiden de oppholder seg her. Forsikringen gjelder innenfor barnehagens område, og på utflukter, reise og lignende som arrangeres av barnehagen. I tillegg er barnet forsikret på direkte reise til/fra barnehagen.

**Kontroll av lekeapparat og utområde**

Det kontrolleres kontinuerlig, men grundig en gang i året på vernerunde.

**Sykdom**

I barnehagen er så mange små barn er samlet, er det stor risiko for å bli smittet av forskjellige sykdommer. Vanligvis er det helt ufarlige og forbigående sykdommer som forkjølelse, influensa, oppkast, diarè og vannkopper. Det er viktig at barna blir holdt hjemme ved sykdom, både med tanke på barnet selv, andre barn og personalet.

Vi viser ellers til skriv ”om infeksjoner blant spedbarn og småbarn” angående forskjellige sykdommer, sykdomsforløp og smittetid.

Lus er ikke en sykdom, men plagsomt og smittsomt, men helt ufarlig. Det forekommer ofte i barnehager og skoler. Det finnes gode kurer for å bli kvitt ”småtrolla”, men det er viktig at barnehagen får beskjed dersom det er oppdaget lus på ditt barn, da kan vi ta forhåndsregler. Et tilfelle kommer sjeldent alene..

**Medisinering**

Personalet i barnehagen har ikke lov å gi barnet medisin uten foreldrenes samtykke. Vi skriver egen avtale med foreldrene om hvilke medisiner som skal tas og når. Personalet skal ha opplæring som skal gis av foreldre eller annet helsepersonell. Dersom barnet har behov for medisin mens de er i barnehagen, skal medisinen overrekkes en voksen ved ankomst. Det er ikke tillat å oppbevare medisin i barnets garderobehylle. Medisin skal låses inn.

**OPPLYSNINGSPLIKT**

Barnehagepersonalet har opplysningsplikt til barneverntjenesten dersom det er mistanke om at et barn blir mishandlet i hjemmet eller det foreligger andre former for alvorlig omsorgssvikt, eller når barn har vist vedvarende alvorlige atferdsvansker.

(Barnevernloven § 6-4)

**HMS OG INTERNKONTROLL**

Hammeren barnehage har utarbeidet HMS-system i tråd med retningslinjer fra Lund kommune. Målsettingen med HMS arbeid i Hammeren barnehage er og:

* Fremme et arbeidsmiljø hvor arbeidsglede og motivasjon for å gjøre en god jobb er tilstede.
* Forebygge ulykker og helseskader på våre ansatte
* Forebygge ulykker og helseskader på våre brukere
* Verne det ytre miljø mot forurensing og sikre en bedre behandling av avfall

Dette innebærer at det foretas jevnlige sjekkrunder i henhold til systemet og at HMS arbeidet blir en daglig del av driften. Brannøvelser skal gjennomføres hvert halvår.

Førstehjelpsopplæring avholdes i regi av avtaler med Lund helse og miljø – annet hvert år. Nytilsatte får førstehjelpsopplæring påfølgende høst etter tiltredelse.

**SAMARBEID**

**FORELDRESAMARBEID**

**I barnehagelovens § 2**

**står det følgende:**

***Barnehagen skal bistå hjemmene i deres omsorgs- og oppdrageroppgave.***

For oss som arbeider i barnehagen er et godt samarbeid med hjemmet en forutsetning for at vi skal kunne oppfylle de krav som settes til virksomheten. God kommunikasjon er et viktig stikkord i denne sammenhengen, og det er flere utfordringer tilknyttet til dette.

Vi i personalgruppen må ha gode rutiner på å overlevere informasjon angående barna, slik at alle er informert. Dere som foreldre/foresatte må være flinke til å gi beskjeder og lese gjennom den informasjonen barnehagen leverer ut.

Det er først og fremst den **daglige kontakten** ved bringing og henting av barna som gir grunnlag for samarbeidet. At vi har en god dialog med foreldrene gir barna en følelse av kontinuitet mellom hjem og barnehage.

I løpet av høsten blir det arrangert et **foreldremøte** i barnehagen. Her møtes foreldre og personal for å diskutere og planlegge barnets beste i hverdagen, en viktig arena for å lufte tanker og idèer fra begge sider. Om våren blir det arrangert en temakveld, for ansatte og foreldre, av samarbeidsutvalget, i tillegg til årsmøte.

I løpet av barnehageåret blir det sendt ut **informasjonsskriv (månedsbrev, månedsreferat),** med tema for den enkelte periode, med informasjon om hva som skjer på avdelingen og i barnehagen. På hver avdeling henger det en oppslagstavle med viktig informasjon. Det er avgjørende at foreldrene følger med og leser det som blir hengt opp der.

**Foreldresamtaler**: de som ønsker samtale kan til en hver tid ta kontakt med pedagogisk leder på barnets avdeling. Alle foreldre inviteres til samtale om høsten og våren. Her blir det gitt informasjon til foreldrene om hvordan barnet utvikler seg sosialt, språklig, motorisk osv. Dette er en fin anledning for foreldrene å ta opp spørsmål og gi kommentarer på den jobben som gjøres med deres barn i barnehagen.

**Samarbeidsutvalget** tar opp saker som berører barnehagens indre liv, og skal være et rådgivende og samordnende utvalg. Samarbeidsutvalget består av representanter fra personal, styre og foreldre, og foreldre oppfordres til å ta kontakt med sine representanter dersom det er ting de ønsker tatt opp til diskusjon. Valget av disse blir foretatt på foreldremøtet om høsten, og oppslag om hvem som sitter i SU finnes på avdelingene.

**Foreldrekaffe/frokost**: i løpet av året inviteres foreldrene til barnehagen i åpningstiden. Da steller barn og personal til slik at foreldrene kan få sette seg ned og slappe litt av, snakke uformelt med hverandre, barna og personalet, se seg litt om i barnehagen og få et lite innblikk i hva som blir jobbet med. Før påske er det påskefrokost, da inviteres foreldre og barn til å spise en bedre frokost sammen i barnehagen. Ellers er det alltid hyggelig når foreldrene tar seg tid til et lite besøk på barnets avdeling på eget initiativ.

**Informasjonsmøte nye foreldre** / bli kjent dag: etter opptak blir foreldre og barn invitert til informasjonsmøte før sommeren.

**Trivselsundersøkelse** hvert år.

**SAMARBEIDSPARTNERE**

**PPT**: (Pedagogisk psykologisk tjeneste) Lund kommune kjøper tjenesten av Eigersund kommune. Fra PPT får vi jevnlig oppfølging og veiledning av en spesialpedagog i forhold til enkeltbarn. Dette kan være i forhold adferd el språk for eksempel. PPT er også med i ressursteamet.

**Ressursteam**: Barnehagen samarbeider med helsestasjon, fysioterapeut, barnevern, familiekonsulent og PPT i et ressursteam ca 2-3 ganger i året. Tverrfaglig samarbeid er viktig i forhold til barn med spesielle behov og det å gi rett hjelp til rett tid. Vi tar opp generelle saker i forhold til barn og oppdragelse, og en kan ta opp enkeltsaker anonymt eller åpent (da med foreldrenes tillatelse).

**Spesialpedagog**: I Lund kommune er det ansatt to spesialpedagoger i 180 % for barnehagene i Lund. Spesialpedagogen har språktrening med barn og annen veiledning av personal og ressursmøte for pedagogisk ledere.

**Sana Lund**: statlig asylmottak

**Nygård barneskole og Lund Ungdomsskolen:** Samarbeid ved overgangen barnehage – skole, ved lån av gymsal, bruk av elever i arbeidspraksis og faglige prosjekter.

**Den norske kirke**: i forbindelse med de kristne høytidene

**Bedrifter og institusjoner i nærmiljøet**: museum, bibliotek, industri,

butikker, osv

**Lund Bibliotek**

**Lærlinger/elever:** *I rammeplanen står det at barnehagen at barnehagen bør samarbeide med videregående skole som utdanner fagarbeidere i barne- og ungdomsarbeid.*

# Hammeren barnehage har tradisjon for å ta inn elever fra videregående og ungdomsskolen hvert år, i tilegg til lærlinger. Dette ser vi på som en svært viktig oppgave. Barnehagen trenger dyktige medarbeidere, det er derfor viktig at vi deltar aktivt på utdanningsarenaen.

**Samarbeid med andre barnehager.** 1 gang i måneden samles styrerne til Styrersamling. Det blir også arrangert felles kurs.

**FORUT**
Gjennom FORUT’s barneaksjon har barn i Norge møtt jevnaldrende fra andre land, og kulturer. Gjennom lek, læring og refleksjon, får barna et spennende og viktig møte, med en større del av verden. FORUT’s barneaksjon viser fram ulikhet og fattigdom, men også likhet og muligheten vi har for å gjøre verden bedre gjennom samarbeid. FORUT’s barneaksjon skaper nye muligheter ut, og åpner barnesinnet for nye impulser, og erfaringer for barn i Norge. Her i barnehagen jobber vi på stor avdeling, med FORUT over en 1-2 ukers periode. Til dette opplegget hører det med både musikk, film og ulike aktiviteter vi kan bruke. Dette arbeidet avsluttes med en felles basar, der vi inviterer barnas familie (dvs. foreldre, søsken og besteforeldre med mer)

**PERSONALSAMARBEID**

PERSONALUTVIKLING

Vi vil ha ei personalgruppe i Hammeren barnehage som trives og som gir av seg selv til barn, foreldre og medarbeidere. Vi skal være faglig oppdatert og til enhver tid vite **hva** vi skal gjøre og **hvorfor** vi gjør det. Vi må anerkjenne hverandre, støtte hverandre og dele med hverandre. Utfordringer vi står ovenfor og som vi trenger hjelp til, skal vi kunne finne en løsning på. Alle har ansvar for å bidra for hverandre.

I et tidsperspektiv på 3-5 år skal personalet i Hammeren barnehage legge stor vekt på sosial kompetanse og språk og kommunikasjon. Det er med utgangspunkt i Kari Pape og Snakkepakken vi har laget plan for personalutvikling. Dette er et arbeid som skal vare over flere år og som skal jobbes med på avdelingsmøter, personalmøter og planleggingsdager.

Det er to viktige prosessmål i rammeplanen vi skal jobbe mot: vi skal sørge for at det utvikles en felles forståelse for barnehagens mål og rammer. Vi skal sørge for at det utvikles en felles forståelse for barnehagens ansvar og oppgaver.

Å jobbe prosessorientert med pedagogisk arbeide gjør til at vi hele tiden er i endring og utvikling.

**Planleggingsdager**: Vi har fem planleggingsdager i løpet av et barnehageår. Da er barnehagen stengt. Dette er gode og viktige dager hvor hele personalet er samlet og planlegger/evaluerer barnehageåret, eller faglig kursing av personalet.

**PLANLEGGINGSDAGER 2013/2014:**

**13 + 14 august 2013**

**15. november 2013**

**02. januar 2014**

**22. april 2014**

**STYRET I BARNEHAGEN:**

Barnehagestyrets leder er Anders Hafstad.

Styremedlemmer: Jan Åge Birkeland, Randi Stenlund, Ragnhild Kjørmo, Kent-Willy Drivdal og Eli Kvinen Vestbøstad.

Styret består av 6 representanter fordelt mellom andelsinnehaverne og en repr. for de ansatte. Barnehagens assisterende styrer og styrer er også med.

**RETNINGSLINJER VED HAMMEREN BARNEHAGE**

**Retningslinjer:**

**Oppholdstid:** barna kan gå 2,3,4 eller 5 hele dager i uken.

**Oppsigelsestid:** 3 mnd. f.o.m. den 1. i mnd.

**Ferie:**

Barnehagen har stengt 3 uker i juli.

Barna må ha 4 uker ferie i løpet av et barnehageår, da en

kun betaler for barnehage i 11 mnd. (Juli er betalingsfri måned).

Dersom barnet er borte fra barnehagen pga sykdom, regnes ikke dette som ferie. Har du fri mellom jul og nyttår / dagene før påske regnes det som 1 uke.

**Kjøpedager:** foreldre kan kjøpe enkelt dager for 265,- dersom

det er ledig kapasitet på avdelingen. Dette må avtales med pedagogisk leder.

**Matpenger:** foreldrene betaler matpenger 1 gang per

måned ut i fra hvor mange dager barnet går:

 5 dager: 350 per måned

 4 dager: 280,- ”

 3 dager: 210,- ”

 2 dager: 140,- ”

**Bursdagsfeiring**: foreldrene tar med *ispinner* til feiringen i barnehagen. Avtal tid med avdelingen.

**Fravær**: er barnet sykt/ har feber/ ved smittefare o.l. må barnet holdes hjemme. Ring og gi beskjed, før kl. 9.00 dersom barnet er sykt/fri.

**NB! Når barnet skal bli hentet av andre enn foreldre/ foresatte, SKAL personalet ha beskjed på forhånd!**

**… Sammen om å skape gode minner…**

**Barndommen er unik tid. Vi ønsker å ta vare på de gode her-og-nå opplevelsene. Vi ønsker å la barna få være barn. Det å være barn er en verdi i seg selv, - ikke bare noe man må være på veien til å bli.**

**Vi ønsker å fylle dagene med gode opplevelser i forbindelse med turer, de forskjellige høytider og tradisjoner. Vi ønsker å gi omsorg. Vi ønsker å fylle dagene med mye humor, lek og latter, gode relasjoner, godt vennskap og livslang læring.**

**-HAMMEREN BARNEHAGE-**

**VISJON**

**OG**

**VERDIGRUNNLAG**

***Hammeren barnehage skal være***

***en trygg og god barnehage.***

***Vi ønsker å danne et godt grunnlag for barna,***

***slik at de er godt rustet når de skal videre.***

***Det skal være rom for alle,***

* ***og sammen skal vi skape gode minner***